Buxoro manzaralari: Bayramga monand svetofor

Buxoro shahridagi chorrahalardan biriga e’tiborga molik svetofor o‘rnatildi — besh svetofordan iborat konstruksiyada qizil chiroq yonsa, butun konstruksiya qizil rangga, yashil chiroq yonsa, butun konstruksiya yashil rangga burkanadi.
Svetofor surati Facebook’dagi “Voditeli Tashkenta (Drivers.uz)” guruhida e’lon qilingan. Aksariyat foydalanuvchilar Buxorodagi mazkur tashabbusni olqishlagan.

“Toshkent, Samarqand, boshqa shaharlarga ham shunday svetoforlar o‘rnatishsin”, — deb yozgan bir guruh foydalanuvchilar. Ba’zilar esa “bu — elektr quvvatining ortiqcha isrofidan boshqa narsa emas”, degan fikrni bildirgan.

Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.